थारैनो जोबोद गिख्रंथाव गावलायलायनायजों मोगा-मोगि जानांदों आसामनि कंग्रेस एम एल ए रुपजौति कर्मि , पुलिस सिकुरिटि आरो खौरांगिरिखौ । बिथांमोना डेसय भिले गामि नागालेण्ड बर्डाराव थांब्ला बे गावलायनाय मोगा-मोगि जानांदों । बे समाव कंग्रेस एम एल ए रुपजौटि कर्मि आरो गुबुन सुबुंफोरखौ हाग्रा फार्सेनिफ्राय गुलि गावहरनाय नुनो मोन्दों । सरकारारि फोरमायथिनिफ्राय मोन्थिनो मोनोदि बे जायगायाजेराव गावलायदों बे बनगाव आरो सनापुर गेजेरनि जायगा डेसय भिलि गामिया मरियानि पुलिस थाना जरहात जिल्लानि सिंआव गोग्लैयो आरो सिंकि गामिया मंक्लंलेम्बा सारकोलनि मककसं जिल्ला नागालेण्डाव । बे समाव एम एल ए रुपजौटि कर्मिआ बे जायगायाव थांनायाव माखासे नागालेण्डनि सुबुंफोरा बिथां कर्मिआ जेब्ला बै बर्डारसिम सौहैयो गोबांबार अख्रांआव गुलि गावगारदोंमोन नाथाय कर्मि आरो बिथांनि टिमआ थाबथायैयाव बिथांमोननि सायाव गुलि गावदों होनना अभिसियेल रिपर्ट बायदियै फोरमायथिदों ।  जाथायनि सोमोन्दै बिथां रुपजौति कर्मिआ फोरमायोदि बावैसो सिगां नागालेण्डनि सुबुंफोरा बर्डार बारनानै दंफां दानानै न’ बानायदों आरो सलार बानायदोंमोन आसामनि डेसय भिले परेस्त रिजार्बाव । जायगानि सुबुंफोरा जरहात पुलिस बिफाननो फोरमायनायाव एस पि आ थांदोंमोन नाथाय जेबो खामानि मावासै होनना बिथांआ फोरमायथिदों । दिनैनि फाइआरिंआव आं थैगौमोन खाफाल गोनांखायसो बासायबाय होनना फोरमायदेरो । सरकारा बिनि सायाव राहा लानो नांगौ होनना खौरां गिबिनि सिगांआव फोरमायो ‌।